De Kock: 'Ek is nie 'n rassis' | Maroela Media
Quinton de Kock sê hy is bereid om die knie te buig as dit opvoedingswaarde het en sal help om die lewe vir ander beter te maak.
"Ek wou nooit gehad het dat die aandag net op my gevestig word nie. Ek verstaan dat dit belangrik is om teen rassisme op te staan, terwyl ons as spelers ook 'n voorbeeld moet stel."
'n Storm het vroeër hierdie week oor die talentvolle paaltjiewagter se kop losgebars nadat hy hom weens "persoonlike redes" aan die Proteas se tweede groepwedstryd teen die Wes-Indiese Eilande onttrek het.
Dit het gevolg kort op die hakke van Krieket Suid-Afrika (KSA) se eis dat elke speler vóór die oorblywende Wêreldbeker-wedstryde die knie moet buig.
De Kock het voorheen staande gebly.
"Ek is al baie dinge op die krieketveld genoem. Selfsugtig. Onvolwasse. Daardie woorde het my glad nie gepla nie. Maar om as 'n rassis uitgekryt te word maak wel baie seer; nie net vir my nie, maak ook vir my gesin en my swanger vrou.
"Ek is nie 'n rassis nie. Ek dink almal wat my ken, weet dit. Ek het nog altyd oor hierdie kwessie stilgebly, maar nou voel ek dat ek my standpunt moet verduidelik."
Volgens De Kock is hy deel van 'n veelrassige familie – sy halfsusters is bruin, terwyl sy stiefma swart is.
"Swart mense se lewens maak dus van jongs af vir my saak; nie net omdat daar nou skielik 'n internasionale beweging is nie. Ek is grootgemaak met die wete dat almal regte het en dat almal ewe belangrik is."
De Kock het vantevore staande gebly. Foto: Randy Brooks/AFP.
Tog het dit vir hom gevoel dat hierdie einste regte van hom weggeneem is toe KSA die spelers op die nippertjie ingelig het dat hulle verplig is om voor die aanvang van die Windies-wedstryd die knie te buig.
"Ek gaan nie jok nie. Ek was geskok toe ons op pad na 'n belangrike wedstryd aangesê is om 'n instruksie te volg, terwyl 'n mens tussen die reëls kon lees wat die moontlike gevolge sou wees as jy dit nie doen nie.
"En ek dink nie ek was die enigste een wat so gevoel het nie. Ons het kampe bygewoon, vergaderings gehou en Zoom-sessies gehad; ons weet waar ons almal staan – saam as 'n span."
Volgens De Kock het hy egter nou beter begrip vir die situasie ná 'n "emosiebelaaide" gesprek met KSA-raadslede, 'n gesprek wat hy wens vroeër plaasgevind het.
Sodoende kon die Proteas slegs op krieket gefokus het en om wedstryde te wen.
"Ek het nie verstaan waarom ek met 'n gebaar iets moet bewys nie, terwyl ek daagliks by mense van alle rasse leer en vir hulle lief is. Wanneer jy sonder enige voorafbespreking aangesê word om iets te doen, is dit betekenisloos.
"As ek 'n rassis was, kon ek maklik lieg en die knie buig, maar dit is verkeerd en hoegenaamd nie 'n bousteen vir 'n beter samelewing nie.
"Ek wil graag my spanmaats – en veral vir Temba (Bavuma) – vir hul ondersteuning bedank. Mense besef dit dalk nog nie, maar hy is 'n ongelooflike leier. Ek sal van niks meer hou as om my land weer op die krieketveld te verteenwoordig nie."
Die Proteas speel Saterdag teen Sri Lanka in hul derde Wêreldbekerwedstryd.
Lees De Kock se volledige verklaring hier.
Modack, familielede van miljoene se bedrog verkla
Ek staan saam met Die Kock
Jy moet ingeteken wees om te stem14-33Jy moet ingeteken wees om te stem
Lafhart, hy het ingegee.
Jy moet ingeteken wees om te stem50-8Jy moet ingeteken wees om te stem
Siestog, arme jy. KSA het jou net mooi vriendelik ingelig dat hulle jou mammon kraantjie gaan toedraai.
Jy moet ingeteken wees om te stem56-6Jy moet ingeteken wees om te stem
Die grootste RASSISTE in die land is die RASMAL regering met al sy ANC Kaders. Hulle wil letterlik als in die blankes se kele afdruk tot hulle verstik. Hulle almal moet bykom, "practise wat you preach"
Teleurstellend. Dit kos n man om standpunt in te neem. Dit kos ook n man om te erken jy het n fout gemaak. MAAR IS DIT N FOUT OM n Kommunistiese organisasie soos BLM se instruksies te ondersteun. Is dit n fout om te sê jy kniel net voor God ????